અનીસ બઝમી અને ડેવિડ ધવનની એન્ટરટેઇનમેન્ટ સ્ટાઇલના ઉપયોગને કારણે જોક્સ કંટાળાજનક જ લાગશે. ઓમી વૈદ્યનું કાસ્ટિંગ ફિલ્મનો સૌથી નબળો ભાગ કહી શકાય. ક્લાઇમૅક્સ તો ગળે ન ઊતરે એવી છે. જોકે એકાદ-બે સીનમાં કૉમેડી સારી છે અને ઇમોશન્સ પણ યોગ્ય સમયે મૂકીને ફિલ્મને બચાવવાની કોશિશ કરવામાં આવી છે. માધવન ચાર્મિંગ ઍક્ટર તરીકે જાણીતો છે, પણ આ ફિલ્મમાં એક જાડો અને ખરાબ રીતે ડ્રેસ થયેલા માણસ તરીકે તેને ઓળખવો અશક્ય બની રહે છે. બિપાશા અમુક સીનમાં ખૂબ સારી દેખાય છે અને તેની હાજરીમાત્ર જ સીનને જોવાલાયક બનાવે છે.